Gilbert Perreault pelasi NHL-urallaan 1191 runkosarjaottelua, joissa hän teki 512 maalia ja 814 syöttöpistettä, yhteensä 1326 tehopistettä. Pudotuspeliotteluja hänelle kertyi 90, joissa hän teki yhteensä 103 tehopistettä, 33 maalia ja 70 syöttöpistettä. Perreault edusti maataan Kanada-cupissa kahdesti, vuosina 1976 ja 1981. Vuoden 1976 turnauksen Kanada voitti ja vuonna 1981 maa sijoittui toiseksi Neuvostoliiton jälkeen. Lisäksi hän edusti Kanadaa vuoden 1972 Neuvostoliittoa vastaan pelatussa Summit Series -ottelusarjassa ja NHL:ää vuoden 1979 samaa maata vastaan pelatussa Challenge Cup -ottelusarjassa.